Қонуни ҷумҳурии тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи омори давлатӣ»

Қарори

Маҷлиси намояндагони Маҷлиси Олии Ҷумҳурии Тоҷикистон

Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи омори давлатӣ»

Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи омори давлатӣ» қабул карда шавад.

 **Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. ЗУҲУРОВ**

**ш. Душанбе, 22 майи соли 2013 № 1185**

Қарори

Маҷлиси миллии Маҷлиси Олии Ҷумҳурии Тоҷикистон

Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи омори давлатӣ»

Маҷлиси миллии Маҷлиси Олии Ҷумҳурии Тоҷикистон Қонуни Ҷум­ҳу­рии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи омори давлатӣ»-ро бар­ра­сӣ намуда,  **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи омори давлатӣ» ҷонибдорӣ карда шавад.

 **Раиси Маҷлиси миллии**

**Маҷлиси Олии Ҷумҳурии Тоҷикистон М.Убайдуллоев ш. Душанбе, 4 июли соли 2013 № 529**

**Моддаи 1.** Ба Қонуни Ҷумҳурии Тоҷикистон аз 12 январи соли 2010 «Дар бораи омори давлатӣ» (Ахбори Маҷлиси Олии Ҷумҳурии Тоҷикистон, с.2010, №1, мод.12; №7, мод.562) тағйиру иловаҳои зерин ворид карда шаванд:

1. Номи Қонун бо ҳарфҳои калон навишта шавад.

2. Дар муқаддимаи Қонун калимаҳои «пеш бурдани» ба калимаи «пешбурди» иваз карда шаванд.

3. Дар моддаи 2:

- дар сархати шашум калимаҳои «худидоракунии шаҳрак ва деҳот ва дигар мақомоти давлатие» ба калимаҳои «мақомоти маҳаллии ҳокимияти давлатӣ ва мақомоти худидоракунии шаҳрак ва деҳот» иваз карда шаванд;

- дар сархати нӯҳум калимаҳои «ва дигар ҷараёнҳои ҷамъиятӣ» ба калимаҳои «ва равандҳои дигари ҷамъиятӣ» иваз карда шаванд;

- ба сархати чордаҳум баъди калимаи «махзани» калимаи «ҷамъбастии» илова карда, калимаи «ҳисобкардашудаи» хориҷ ва калимаи «феҳрист» ба калимаи «регистр» иваз карда шавад;

- дар сархати ҳаждаҳум калимаи «муҳофизати» ба калимаи «ҳифзи» иваз карда шавад;

- сархати нуздаҳум дар таҳрири зайл ифода карда шавад:

**«- барӯйхатгирӣ** – яке аз усулҳои мушоҳидаи баҳисобгирии сартосарии воҳидҳои оморӣ, ки дар тамоми қаламрави Ҷумҳурии Тоҷикистон дар вақту замони муайян гузаронида мешавад;».

4. Ба қисми 1 моддаи 6 пас аз калимаҳои «мебошад, ки» калимаи «ташкил,» илова карда, калимаи «менамоянд» ба калимаи «менамояд» иваз карда шавад.

5. Дар моддаи 7:

- дар сархати панҷум калимаи «намояд,» ба калимаи «намуда,» иваз карда шавад;

- сархати ҳафтум дар таҳрири зайл ифода карда шавад:

«- дигар ваколатҳоеро, ки қонунгузории Ҷумҳурии Тоҷикистон пешбинӣ намудааст, амалӣ намояд.».

6. Дар моддаи 8:

- дар сархати дуюм калимаи «феҳристҳои» ба калимаи «регистрҳои» ва калимаи «, инчунин» ба калимаи «ва» иваз карда шаванд;

- сархати даҳум дар таҳрири зайл ифода карда шавад:

«- дар доираи ваколати худ санадҳои меъёрии ҳуқуқӣ таҳия ва қабул намояд;»;

- сархати ёздаҳум дар таҳрири зайл илова карда шавад:

«- дигар ҳуқуқҳоеро, ки қонунгузории Ҷумҳурии Тоҷикистон муқаррар намудааст, амалӣ намояд.».

7. Дар сархати шашуми моддаи 9 калимаҳои «васоити ахбори омма» ба калимаҳои «воситаҳои ахбори омма» иваз карда шаванд.

8. Дар моддаи 10:

- дар қисми 2 калимаи «муносибатҳои» ба калимаи «усулҳои» иваз карда шавад;

- дар ҷумлаи дуюми қисми 3 калимаҳои «Шӯрои байниидоравӣ» ба калимаҳои «Шӯрои байниидоравии оморӣ» иваз карда шаванд;

- дар қисми 4 калимаи «Шӯроро» ба калимаҳои «Шӯрои байниидоравии омориро» иваз карда шавад.

9. Номи боби 3 дар таҳрири зайл ифода карда шавад:

**«БОБИ 3. ТАШКИЛ ВА ПЕШБУРДИ БАҲИСОБГИРИИ ОМОРИ РАСМӢ»**

10. Дар қисми 2 моддаи 13 калимаҳои «умумигардонидашудаи оморӣ ва таҳлили» ба калимаҳои «омории ҷамъбастӣ ва таҳлилии» иваз карда шаванд.

11. Дар моддаи 14:

- ҷумлаи якуми қисми 1 дар таҳрири зайл ифода карда шавад:

«1. Мушоҳидаҳои оморӣ аз тарафи мақоми ваколатдор нисбати воҳидҳои оморӣ ва субъектҳои баҳисобгирии омори расмӣ гузаронида мешаванд.»;

- ба қисмҳои 2 ва 3 пас аз калимаи «Мушоҳидаҳои» калимаи «омории» илова карда шавад;

- дар қисми 4 калимаҳои «муқаррар карда» ба калимаи «пешбинӣ» иваз карда шаванд.

12. Дар моддаи 15:

- дар қисми 2 калимаҳои «Пеш бурдани» ба калимаи «Пешбурди» иваз карда шаванд;

- дар қисми 3 калимаи «феҳрист» ба калимаи «регистр» иваз карда шавад.

13. Дар номи моддаи 19 калимаҳои «вайрон кардани» ба калимаҳои «риоя накардани талаботи» иваз карда шаванд.

**Моддаи 2.** Қонуни мазкур пас аз интишори расмӣ мавриди амал қарор дода шавад.

 **Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 22 июли соли 2013 № 996**

Рӯзномаи «Садои мардум» №97-99 (3082-3084) аз 1 августи соли 2013